### 5.     Vejledning om vederlag, fravær og stedfortræderindkaldelse i forbindelse med fravær

**Åbent**

Sagsnr.: 326-2020-77517       J.nr.: 00.01.00           Dokumentnr.:
326-2020-327323

**Sagstype**

Orientering.

**Resume og sagens baggrund**

Den 15. oktober 2020 trådte en
ændring af vederlagsreglerne i kraft for så vidt angår vederlag under fravær
fra [adresse], som er påbegyndt efter denne dato. På baggrund
af ændringen er der udarbejdet vedlagte vejledning om vederlag, fravær og
stedfortræder indkaldelse i forbindelse med fravær.

Sagen fremlægges til orientering samt beslutning om,
hvorvidt et kommunalbestyrelsesmedlem kan få godtgjort udgifterne til eventuel
dokumentation for fravær af helbredsmæssige årsager.

**Indstillinger**

Direktøren indstiller

1.    at orienteringen
tages til efterretning,

2.    at
kommunalbestyrelsesmedlemmerne godtgøres eventuelle udgifter til dokumentation
jf. vederlagsbekendtgørelsen § 30a, stk. 3, jf. styrelsesloven § 16, stk. 11.

**Behandling**

Økonomiudvalget, Kommunalbestyrelsen.

**Sagsfremstilling**

For at understøtte Kommunalbestyrelsens arbejde sættes der
fokus på vejledning af Kommunalbestyrelsen. Det sker blandt andet gennem
udarbejdelse af vejledninger om emner, der med jævne mellemrum giver anledning
til spørgsmål om gældende regler.

Forvaltningen vil sikre kendskab og let adgang til relevant
vejledning. I denne omgang gælder det en ny vejledning om vederlag ved fravær
af længere varighed, stedfortræder indkaldelse og lovlig forfald.

Vejledningen er særlig aktuel som følge af en ændring i
vederlagsbekendtgørelsen, hvorefter et kommunalbestyrelsesmedlem ikke længere
kan få vederlag ved fravær over en måneds varighed med mindre fraværet er
begrundet i helbred, graviditet, barsel eller adoption.

Ifølge de nye regler er det et krav, at fravær af foranstående
årsager som udgangspunkt dokumenteres, hvis vederlaget skal opretholdes. Det er
muligt at godtgøre medlemmet udgifterne til dokumentation. Det kan enten
besluttes fra sag til sag, eller som en generel beslutning. Hjemlen til at
godtgøre udgiften findes i styrelsesloven § 16, stk. 11.

Denne vejledning vil blive gjort tilgængelige for
Kommunalbestyrelsen lige som vejledning vedrørende initiativret, vejledning om
sagsindsigt og kommunalbestyrelsesmedlemmers håndtering af følsomme og
fortrolige oplysninger, som tidligere er behandlet i Kommunalbestyrelsen.

**Økonomiske konsekvenser**

Sagen har ingen bevillingsmæssige konsekvenser.

**Økonomiudvalgets møde den 9.
december 2020:**

Anbefales.

**Bilag**

|  |  |
| --- | --- |
| Vejledning | 326-2020-328666 |